钦定古今图书集成/明伦汇编/闺媛典/第269卷 > 皇清二 > 吉养富妻李氏
## 钦定古今图书集成/明伦汇编/闺媛典/第269卷 > 皇清二 > 吉养富妻李氏

按《冀州志》：“李氏，贫家女，自幼言笑不苟。年十五，适吉养富，富失怙恃。妾祖姑张，性严刻，家贫止硗田三亩。氏恪守妇道，虽张时加不堪，无怨色。”

夫从弟妇素不顺薰，氏德亦渐迁善。其姑谢曰：“微侄妇之化不及此。” 年十七，生女。是秋富死，氏日夜号泣。既葬，采薪汲井，不惮劳苦以奉张。张利氏嫁，招媒络绎，媒至，皆不敢言。张病，氏日侍床下，百日不懈。及愈，感悟曰：“向者孙妇嫁，余必死矣。” 乃爱氏如女，年二十七卒。